ᱰᱮᱦᱨᱟᱰᱩᱱ ᱦᱚᱱᱚᱛ
ᱰᱮᱦᱨᱟᱰᱩᱱ ᱦᱚᱱᱚᱛ ᱠᱚᱧᱮ ᱥᱤᱧᱚᱛ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱰᱮᱦᱨᱟᱰᱩᱱ ᱠᱟᱱᱟ, ᱡᱟᱦᱟᱸ ᱫᱚ ᱒᱐᱐᱐ ᱨᱮ ᱟᱡᱟᱜ ᱴᱷᱟᱯᱚᱱ ᱛᱟᱭᱚᱢ ᱠᱷᱚᱱ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱤᱱᱴᱮᱨᱤᱢ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱮᱜᱼᱟ ᱾ ᱦᱚᱱᱚᱛ ᱨᱮ ᱖ ᱛᱟᱦᱥᱤᱞ, ᱖ ᱥᱟᱢᱩᱫᱟᱭᱤᱠ ᱵᱤᱠᱟᱥ ᱠᱷᱚᱸᱰ, ᱑᱗ ᱱᱟᱜᱟᱨ ᱟᱨ ᱗᱖᱔ ᱟᱹᱛᱩ ᱵᱟᱥᱟ ᱟᱠᱟᱱᱟ, ᱟᱨ ᱑᱘ ᱜᱮᱨ ᱦᱚᱲ ᱮᱞ ᱟᱹᱛᱩ ᱢᱮᱱᱟᱜᱼᱟ ᱾ ᱒᱐᱑᱑ ᱫᱷᱟᱹᱨᱤᱡ ᱱᱚᱣᱟ ᱦᱚᱨᱤᱫᱣᱟᱨ ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ (᱑᱓ ᱠᱷᱚᱱ ᱫᱚ) ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ ᱾[᱑] ᱰᱮᱦᱨᱟᱰᱩᱱ ᱦᱚᱱᱚᱛ ᱨᱮ ᱨᱤᱥᱤᱠᱮᱥ, ᱢᱚᱥᱩᱨᱤ, ᱞᱟᱸᱰᱷᱚᱨ, ᱟᱨ ᱪᱚᱠᱚᱨᱟᱛᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱨᱮ ᱜᱟᱝᱱᱟᱹᱭ ᱞᱮᱠᱟᱛᱮ ᱯᱟᱪᱷᱮ ᱨᱮ ᱡᱟᱢᱩᱱᱟ ᱱᱟᱹᱭ ᱫᱷᱟᱹᱨᱤᱡ ᱟᱨ᱾ᱮᱛᱚᱢ ᱨᱮ ᱛᱚᱨᱟᱭ ᱟᱨ ᱥᱤᱵᱟᱞᱤᱠ ᱞᱮᱠᱟᱛᱮ ᱠᱚᱧᱮ ᱯᱟᱪᱮ ᱨᱮ ᱢᱟᱦᱟᱱ ᱦᱮᱢᱟᱞ ᱵᱩᱨᱩ ᱫᱷᱟᱹᱨᱤᱡ ᱟᱴᱮᱫ ᱟᱠᱟᱱᱟ ᱾ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ, ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱧᱩᱛᱩᱢ ᱰᱮᱦᱨᱟ ᱰᱩᱱ ᱛᱟᱦᱮᱸ ᱠᱟᱱᱟ ᱾[᱒] ᱑᱘᱔᱒ ᱨᱮ, ᱰᱩᱱ ᱫᱚ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱚᱨ ᱨᱤᱡ ᱥᱩᱵᱚᱨᱰᱤᱱᱟᱴ ᱢᱤᱫ ᱟᱹᱢᱟᱹᱞᱮᱛ ᱚᱱᱟ ᱵᱤᱴᱷᱤᱨ ᱨᱤᱱᱤᱡ ᱮ ᱫᱚᱦᱚ ᱠᱮᱫᱮᱭᱟ, ᱟᱫᱚ ᱑᱘᱗᱑ ᱠᱷᱚᱱ ᱱᱚᱣᱟ ᱵᱷᱮᱡᱟᱨ ᱦᱚᱱᱚᱛ ᱞᱮᱠᱟᱛᱮ ᱥᱟᱥᱚᱱ ᱪᱟᱞᱟᱣ ᱠᱟᱱᱟ ᱾
ᱰᱮᱦᱨᱟᱰᱩᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱒᱓᱐ ᱠᱤᱞᱚᱢᱤᱴᱚᱨ ᱥᱟᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱩᱱᱩᱢ ᱟᱨ ᱚᱛᱮᱛ ᱜᱮᱥ ᱱᱤᱜᱟᱢ, ᱥᱤᱧᱚᱛ ᱨᱮᱱᱟᱜ ᱥᱟᱨᱵᱮ, ᱟᱨ ᱰᱩᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱩᱛᱚᱨᱟᱠᱷᱚᱸᱰ ᱴᱮᱪᱱᱚᱞᱚᱡᱤ ᱤᱱᱥᱴᱤᱴᱭᱩᱴ, ᱥᱤᱧᱚᱛᱤᱭᱟᱹ ᱯᱮᱴᱨᱚᱞᱤᱭᱟᱢ ᱤᱱᱥᱴᱤᱴᱭᱩᱴ, ᱩᱛᱚᱨᱟᱠᱷᱚᱸᱰ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱵᱤᱨ ᱨᱤᱥᱟᱨᱪ ᱤᱱᱥᱴᱤᱴᱭᱩᱴ,ᱥᱤᱧᱚᱛᱤᱭᱟᱹ ᱵᱤᱨ ᱡᱤᱵ ᱤᱱᱥᱴᱤᱴᱭᱩᱴ,ᱡᱟᱹᱛᱤᱭᱟᱹᱨᱤ ᱥᱤᱧᱚᱛᱤᱭᱟᱹ ᱢᱤᱞᱩᱴᱮᱨᱤ ᱵᱤᱨᱫᱟᱹᱜᱟᱲ ᱟᱨ ᱥᱤᱧᱚᱛᱤᱭᱟᱹ ᱢᱤᱞᱩᱴᱮᱨᱤ ᱮᱠᱟᱵᱮᱢᱤ ᱞᱮᱠᱟᱱᱟᱜ ᱟᱹᱰᱤ ᱜᱟᱱ ᱥᱮᱪᱮᱫ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ ᱱᱚᱸᱰᱮ ᱦᱚᱸ ᱢᱮᱱᱟᱜᱼᱟ ᱾ ᱵᱟᱥᱢᱚᱛᱤ ᱪᱟᱣᱞᱮ, ᱪᱟᱭ ᱟᱨ ᱞᱤᱪᱤ ᱵᱟᱜᱟᱱ ᱟᱹᱰᱤ ᱜᱟᱱ ᱢᱩᱬ ᱪᱟᱥ ᱢᱮᱱᱟᱜᱼᱟ ᱾
ᱱᱚᱣᱟ ᱴᱚᱴᱷᱟ ᱫᱚ ᱑᱘᱑᱔-᱑᱖ ᱨᱮᱱᱟᱜ ᱜᱚᱨᱠᱷᱟ ᱞᱟᱹᱲᱦᱟᱭ ᱨᱮᱱᱟᱜ ᱨᱤᱡᱟᱞᱴᱤᱝ ᱴᱤᱦᱨᱤᱼᱜᱟᱲᱣᱟᱞ ᱨᱤᱱᱤᱡ ᱢᱚᱦᱟᱨᱟᱡᱟ ᱥᱟᱞᱟᱜ ᱢᱤᱫ ᱞᱟᱹᱲᱦᱟᱭ ᱛᱟᱯᱟᱢ ᱞᱮᱠᱟᱛᱮ ᱥᱟᱵ ᱠᱟᱛᱮ ᱠᱚ ᱤᱫᱤ ᱞᱮᱫᱮ ᱭᱟᱠᱚ ᱛᱟᱦᱮᱸᱫ, ᱟᱨ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱫᱚ ᱱᱚᱣᱟ ᱢᱟᱲᱟᱝ ᱞᱚᱜᱚᱱ ᱮᱛᱚᱢ ᱨᱮ ᱡᱚᱲᱟᱣ ᱠᱮᱜᱼᱟ ᱠᱚ, ᱟᱫᱚ ᱢᱟᱲᱟᱝ ᱠᱷᱚᱱ ᱵᱨᱤᱴᱤᱥ ᱛᱤ ᱨᱮ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱦᱨᱟᱰᱩᱱ ᱨᱮ ᱵᱷᱤᱱᱮ ᱵᱷᱤᱱᱤ ᱢᱟᱨᱮᱱᱟᱜ ᱠᱟᱹᱦᱟᱹᱱᱤ ᱟᱨ ᱥᱟᱸᱥᱠᱨᱤ ᱥᱮᱞᱮᱫ ᱢᱮᱱᱟᱜᱼᱟ ᱾ ᱨᱟᱢᱟᱭᱚᱱ ᱨᱮ ᱰᱤᱠᱨᱤᱵᱮᱰ ᱢᱮᱱᱟᱜᱼᱟ ᱡᱮ ᱵᱷᱚᱜᱽᱣᱟᱱ ᱨᱟᱢ,ᱵᱚᱭᱦᱟ ᱞᱚᱠᱷᱚᱱ ᱥᱟᱶᱛᱮ ᱞᱚᱝᱠᱟ ᱨᱤᱱᱤᱡ ᱵᱟᱪᱟᱣ ᱤᱡ ᱨᱟᱡᱟ ᱨᱟᱵᱚᱱ ᱦᱟᱨᱟᱣ ᱠᱟᱛᱮ ᱴᱚᱴᱷᱟ ᱨᱮ ᱦᱮᱡ ᱞᱮᱱᱟ ᱾ ᱱᱚᱣᱟ ᱴᱚᱴᱷᱟ ᱢᱚᱦᱟᱵᱷᱟᱨᱚᱛ ᱨᱮ ᱠᱚᱨᱵᱚᱸ ᱟᱨ ᱯᱟᱸᱰᱣᱚᱸ ᱤᱡ ᱜᱩᱨᱩ ᱫᱨᱚᱬᱟᱪᱟᱨᱭ ᱥᱟᱞᱟᱜ ᱦᱚᱸ ᱡᱚᱲᱟᱣ ᱞᱮᱱᱟ ᱾ ᱨᱤᱥᱤᱠᱮᱥ ᱟᱜ ᱴᱚᱴᱷᱟ ᱨᱮᱱᱟᱜ ᱫᱩᱦ ᱫᱚᱦᱚ ᱥᱠᱚᱸᱫᱽ ᱯᱩᱨᱟᱬ ᱨᱮ ᱧᱟᱯᱟᱢ ᱢᱟ ᱪᱮᱫᱟᱜ ᱪᱮ ᱵᱷᱚᱜᱽᱣᱟᱱ ᱵᱤᱥᱱᱩ ᱫᱚ ᱥᱟᱫᱷᱩ ᱫᱚ ᱯᱤᱲᱟ ᱮᱢᱚᱜ ᱜᱤᱦ ᱟᱥᱩᱨ ᱢᱚᱫᱷᱩᱼᱠᱮᱛᱟᱵᱷ ᱟᱨ ᱩᱱᱤᱭᱤᱡ ᱜᱟᱛᱮ ᱜᱚᱡᱽ ᱠᱟᱛᱮ ᱥᱟᱫᱷᱩ ᱮᱢᱟᱫ ᱫᱮᱭᱟ ᱾ ᱢᱟᱨᱮ ᱢᱚᱱᱫᱤᱨ,ᱢᱩᱨᱛᱤ ᱟᱨ ᱟᱨᱪᱚᱞᱚᱡᱤᱠᱟᱞ ᱟᱨ ᱛᱟᱨᱟ ᱨᱟᱢᱟᱭᱚᱱ ᱟᱨ ᱢᱚᱦᱟᱵᱷᱟᱨᱚᱛ ᱨᱮ ᱰᱮᱠᱨᱤᱵᱮᱰ ᱴᱚᱴᱷᱟ ᱨᱮ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱨ ᱛᱟᱨᱟ ᱫᱚ ᱒᱐᱐᱐ ᱥᱟᱞ ᱢᱟᱨᱮ ᱢᱟᱱᱟᱣ ᱟᱠᱟᱱᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱮᱦᱨᱟᱰᱩᱱ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱖,᱙᱘,᱕᱖᱐ ᱜᱟᱱ ᱢᱮᱱᱟᱜ ᱠᱚᱣᱟ ᱟᱫᱚ ᱦᱚᱨᱤᱫᱣᱟᱨ (᱑᱙,᱒᱗,᱐᱒᱙) ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮ ᱫᱚᱥᱟᱨ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱰᱤᱠᱮᱰᱟᱞ ᱜᱨᱚᱴ ᱫᱚᱨ ᱒᱕% (᱑᱙᱙᱑-᱒᱐᱐᱑) ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱓᱒.᱔᱘% (᱒᱐᱐᱑-᱒᱐᱑᱑) ᱦᱩᱭ ᱮᱱᱟ ᱾ ᱱᱚᱣᱟ ᱦᱚᱨᱤᱫᱣᱟᱨ (᱓᱓.᱑᱖%) ᱟᱨ ᱩᱫᱷᱚᱢ ᱥᱤᱝ ᱱᱚᱜᱚᱨ (᱓᱓.᱔᱐%) ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮ ᱛᱤᱥᱟᱨ ᱛᱷᱟᱱ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱙᱐᱒ ᱢᱮᱱᱟᱜᱼᱟ, ᱟᱫᱚ ᱦᱚᱱᱚᱛ ᱨᱮᱱᱟᱜ ᱙᱖᱓ ᱢᱮᱱᱟᱜᱼᱟ ᱾ ᱟᱫᱚ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱱᱚᱣᱟ ᱘᱘᱗ ᱠᱷᱚᱱ ᱱᱟᱯᱟᱭ ᱮᱱᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ ᱕᱕᱐ ᱢᱮᱱᱟᱜᱼᱟ, ᱟᱨ ᱦᱚᱸ ᱦᱚᱨᱤᱫᱣᱟᱨ (᱘᱑᱗) ᱟᱨ ᱩᱫᱷᱚᱢ ᱥᱤᱝ ᱱᱚᱜᱚᱨ (᱖᱔᱘) ᱛᱟᱭᱚᱢ ᱛᱤᱥᱟᱨ ᱛᱷᱟᱱ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱑᱘᱙ ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱯᱚᱱᱚᱛ ᱨᱮ ᱟᱹᱰᱤ ᱥᱟᱸᱜᱮ ᱘᱕.᱒᱔% (ᱠᱚᱲᱟ ᱟᱜ ᱙᱐.᱓᱒%, ᱛᱤᱨᱞᱟᱹ ᱟᱜ ᱗᱙.᱖᱑%) ᱢᱮᱱᱟᱜᱼᱟ ᱾[᱔]
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱛᱮ, ᱦᱚᱱᱚᱛ ᱨᱮᱱᱟᱜ ᱖᱐% ᱦᱚ ᱮᱞ ᱫᱚ ᱦᱤᱱᱫᱤ ᱞᱮᱠᱟᱛᱮ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱨᱮᱱᱟᱜ ᱢᱟᱱᱟᱣ ᱠᱮᱜᱼᱟ, ᱑᱗% ᱫᱚ ᱜᱚᱲᱣᱟᱞᱤ ᱨᱚᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ, ᱗.᱔% ᱫᱚ ᱡᱟᱭᱱᱥᱟᱨᱤ ᱪᱩᱱᱟ, ᱓.᱘% ᱫᱚ ᱩᱨᱫᱩ, ᱓.᱔% -ᱯᱚᱧᱡᱟᱵᱤ, ᱓.᱓% ᱼ ᱱᱮᱯᱟᱞᱤ, ᱑.᱑% ᱫᱚ ᱠᱩᱢᱟᱣᱚᱱᱤ, ᱐.᱘᱗%- ᱵᱷᱚᱡᱽᱯᱩᱨᱤ, ᱐.᱕᱘% - ᱛᱤᱵᱵᱟᱛᱤ, ᱟᱨ ᱐.᱕᱕% - ᱵᱟᱸᱜᱟᱞᱤ ᱾[᱕]
ᱥᱟᱸᱥᱠᱨᱤᱛᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱦᱨᱟᱰᱩᱱ ᱦᱚᱱᱚᱛ ᱜᱚᱲᱣᱟᱞ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱚᱱᱟ ᱞᱟᱹᱜᱤᱫ ᱦᱚᱱᱚᱛ ᱨᱮ ᱞᱚᱠᱟᱞ ᱥᱟᱸᱥᱠᱨᱤᱛᱤ ᱢᱩᱬ ᱢᱮᱱᱟᱜᱼᱟ ᱾ ᱜᱚᱲᱣᱟᱞᱤ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱨᱮ ᱨᱚᱨᱚᱲ ᱦᱚᱲ ᱮᱢᱟᱱ ᱯᱟᱹᱨᱥᱤ ᱢᱮᱱᱟᱜᱼᱟ, ᱡᱚᱭᱱᱥᱟᱨᱤ, ᱦᱤᱱᱫᱤ ᱟᱨ ᱤᱝᱜᱽᱞᱤᱥ ᱾ ᱞᱤᱞ ᱵᱟᱥ ᱥᱚᱦᱚᱨ ᱢᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱢᱩᱬ ᱰᱟᱦᱟᱨ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "District Census 2011". Census2011.co.in. 2011. Retrieved 2011-09-30.
- ↑ https://en.wikisource.org/wiki/1911_Encyclop%C3%A6dia_Britannica/Dehra
- ↑ Decadal Variation In Population Since 1901
- ↑ "Provisional Population Totals and data products - Census 2011 : Uttarakhand". Census of India. Retrieved 2011-05-30.
- ↑ C-16 Population By Mother Tongue – Uttarakhand (Report). Office of the Registrar General & Census Commissioner, India. Retrieved 6 October 2019.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Pages with non-numeric formatnum arguments
- Wikipedia page with obscure country or subdivision
- Coordinates on Wikidata
- Commons category with page title different than on Wikidata
- Wikipedia articles with GND identifiers
- Pages with red-linked authority control categories
- Wikipedia articles with LCCN identifiers
- Wikipedia articles with VIAF identifiers
- Wikipedia articles with WorldCat-VIAF identifiers
- Districts of Uttarakhand
- Dehradun district
- Districts of India
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn pap_Latn eng_Latn eng_Latn eng_Latn sat_Olck eng_Latn eng_Latn knc_Latn eng_Latn eng_Latn eng_Latn eng_Latn eng_Latn eng_Latn hne_Deva nus_Latn eng_Latn